== Det funktionelle kildebegreb ==
Inden for de seneste år er det blevet almindeligt at behandle kilderne efter det såkaldte ''funktionelle kildebegreb''.<ref>Bernard Eric Jensen: [http://bernardericjensen.dk/wp-content/uploads/2012/01/Et-funktionelt-kildebegreb.pdf ''Et funktionelt kildebegreb - erkendelsesfremskridt eller fagligt deroute''] på bernardericjensen.dk</ref> Ifølge det er det problemstillingen, som afgør materialets relevans. Det vil sige, at alle kilder kan bruges (er funktionelle) afhængigt af, hvilke spørgsmål vi stiller til dem. En kilde er ikke noget i sig selv, for den er kun noget, hvis man spørger den om noget.<ref>side 71 i Sebastian Olden-Jørgensen (2001): ''Til Kilderne! – Introduktion til historisk kildekritik''. København: Gads Forlag. [[Internationalt Standardbognummer|ISBN]] [[Speciel:ISBN-søgning/978-87-1203-778-1|978-87-1203-778-1]]</ref> Spørgsmålet er ikke, om et billede er en god historisk kilde, men hvad billedet er en god kilde til. Kildekritikken er blevet en lære om argumentationsfærdighed, hvor historiediskussionen drejer sig om at finde de (u)holdbare [[Argumentation|argumenter]].
Historie